b'\n_START_ARTICLE_\n20 sant\xc4\xabmu\n_START_PARAGRAPH_\n20 sant\xc4\xabmu (forkortet 20 s) er en underenhed af lats i Letland. M\xc3\xb8nten har en diameter p\xc3\xa5 21,5 mm, den vejer 4 g og best\xc3\xa5r af en legering af kobber, zink og nikkel. Den er guldfarvet og har en glat rand._NEWLINE_Kunstnerne bag designet er Gun\xc4\x81rs L\xc5\xabsis og J\xc4\x81nis Strupulis. P\xc3\xa5 den ene side ser man i midten et billede af Letlands mindre v\xc3\xa5benskjold og rundt om det st\xc3\xa5r der Letlands republik (Latvijas Republika). Under v\xc3\xa5benskjoldet st\xc3\xa5r der \xc3\xa5rstallet for pr\xc3\xa6gningen imellem to prikker. P\xc3\xa5 den anden side ser man i midten et 20-tal, hvorunder der st\xc3\xa5r SANT\xc4\xaaMU, til h\xc3\xb8jre og venstre for 20-tallet ser man to etnografiske sole, derimellem er der 5 halvcirkler (som symboliserer arbejdstiden). M\xc3\xb8nten er blevet pr\xc3\xa6get i 1992 af Bayerisches Hauptm\xc3\xbcnzamt i Tyskland og i 2007 af Real Casa de Moneda i Spanien. Sant\xc4\xabms er et lettificeret l\xc3\xa5neord fra fransk(centime).'